Filin wasa na Nnamdi Azikiwe filin wasa ne da ke da manufa da yawa a cikin jihar Enugu, Nigeria. A halin yanzu ana amfani dashi mafi yawanci don wasannin ƙwallon ƙafa kuma shine filin wasan gida na Enugu Rangers. Filin wasan yana daukar mutane guda 22,000 kuma an sanya masa sunan ne saboda shugaban kasa na farko na Jamhuriyar Najeriya, Dr. Benjamin Nnamdi Azikiwe. Filin wasa na Nnamdi Azikiwe ya kasance mallakar kamfanin jirgin kasa na Najeriya (NRC). Har zuwa wannan lokacin shine mafi kyawun filin wasa a jihar Enugu. Har zuwa shekara ta 1959, wurin shine filin wasanni na kamfani na Gundumar Gabas. Wannan ba abin mamaki bane kasancewar kamfani yana kan gaba wajen daukan wasabi gaba da bayan zamanin mulkin mallaka. Da lokaci ya ci gaba, a bayyane saboda matsayinta na musamman a tsakiyar Enugu, rusasshiyar Gwamnatin Gabashin Najeriya ta karɓi ragamar gudanar da wurin kuma ta ɗaukaka martabarta. Filin wasan ya ci gaba da aiki a matsayin wurin da ya tara ‘yan wasa da mata mazauna yankin na gabas, har zuwa barkewar yakin basasar Najeriya/Biafra. An sake sabunta shi bayan yakin basasa tare da dakunan kwanan dalibai don karbar 'yan wasa.